《呈孟君复能静使君二首》
元代·方回

细玩包瓜以杞爻，俊人肯与秃翁交。
公侯复始须廊庙，尔汝忘翁未草茅。
各诵新诗针遇芥，相期古道漆投胶。
一樽百尺楼头酒，玄白无心赋解嘲。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。